Antsla Valla Kultuurikeskus

Näitus "Pärand elab!"
2024-11-01 - 2024-12-28 | Antsla Kultuurikeskus, Kooli tee 19, Antsla, Võrumaa, 66403, Eesti
Näitus “Pärand elab!” kutsub märkama ja väärtustama vaimset pärandit meie ümber, tutvustades neljateistkümmet kultuuriilmingut Eesti vaimse kultuuripärandi nimistust https://rahvakultuur.ee/vkp/nimistu/. Igaüks neist on oma kogukonna, oma inimeste jaoks armas ja tähtis. Näitusel on võimalik mõtiskleda nende aarete üle, mille oleme ise oma esivanematelt pärinud ning tutvuda ka selle osaga kultuuripärandist, mis on meie kaasmaalastele südamelähedane.

Urvaste segaansambel U.S.A. 20. sünnipäev
2024-10-26 18:00 - 23:30 (Europe/Helsinki) | Uue-Antsla Rahvamaja, Uue-Antsla, Antsla vald, Võrumaa, Eesti
Urvaste segaansambli 20. sünnipäeva tähistamine kontserdi ja seltskondliku osaga 26. oktoobril kell 18.00 Uue-Antsla rahvamajas.
Kõigile pakutakse torti ja kohvi, soovi korral võib oma lauale kaasa võtta suupisteid.
Üritus on tasuta.

Antsla Acoustic - Taavi Peterson
2024-10-25 20:00 - 22:00 | Antsla Kultuurikeskus, Kooli tee 19, Antsla, Võrumaa, 66403, Eesti
Pilet eelmüügis 10 eur @fienta https://fienta.com/et/antsla-acoustic-taavi-peterson
Kuni 12-aastased tasuta
Kohapeal 15 eur
Taavi Petersoni muusikukarjäär sai alguse aastal 2007, mil laulja saavutas saates “Eesti otsib superstaari” kolmanda koha.
Ta on lõpetanud muusikakallakuga Tartu Karlova Gümnaasiumi ja käinud mitu aastat kooris laulmas.
Ta esines 2007. aastal Rein Rannapi suvetuuril “Klaver tuleb külla 10” ning on esitanud “Eurolaulul 2008” Rein Rannapi ja Karl-Martin Sinijärve laulu “Question Man”.
Kooriga HaleBopp Singers osales ta 2008. aastal ETV saatesarjas “Laululahing”, kus jõudis koos kooriga finaali.
2016. aasta märtsis esitas ta Eestis peetud kontsertturneel «Leia mu laulus Lennon» 12-keelse kitarri saatel John Lennoni laule.
2024.aastal osaleb koos ansambliga Polyphon ja esitab Oleg Sõle kirjutatud ning esitatud lugusid.
Antsla kontserdil esitab solist lugusid nii Ruja, kui ka ansambli The Beatles repertuaarist ning muidugi enda loomingut

Kino Tsoorus: Vari
2024-10-22 19:00 - 20:30 | Tsooru Rahvamaja, Tsooru, Antsla vald, Võrumaa, Eesti
kinodes alates 18.10
täispilet 6eur/sooduspilet 5eur
Must lagi on meie toal ja meie ajal ka. Selles musta laega ajas võitleb õigluse eest Juhan Liiv, kannatav luuletaja ja sihikindel detektiiv. Ta suudab näha sügavale inimese hinge ja lahendab sünged mõrvalood 19. sajandi lõpu Eestis.
Tartu 1894, vaimuhaigla. Tulevane Eesti suur poeet Juhan Liiv põeb skisofreeniat ja jälitusmaaniat. Tema isamaa, millest ta laulda tahab, kannatab tagurliku Vene impeeriumi haardes. Toimub venestamine, millega on lämmatanud eestlaste vabaduspüüded. Liiv põgeneb ja läheb vanematekoju Alatskivile, et tervist kosutada, kuid satub hoopis kummalise mõrvaloo keskele. On tapetud talumees Madjus, kes nähtavasti on leidnud suure varanduse, mis nüüd on kadunud. Liiv ei lepi sellega, et mõrva eest võetakse kinni süütu mees ja ta otsustab uurimisse sekkuda. Ja maksab selle eest peaaegu oma eluga.
„Vari“ toob esmakordselt Eestis kinolinale Juhan Liivi tegelaskuju ja näitab teda ootamatu vaatenurga alt. Tegelaste seas on veel Alatskivi kontstaabel, ringirändavad tsirkusemaadlejad, mõisa opman, Liivi noorpõlvekallim, kooliõpetaja ja kõrtsimees, hulluarstid ja kirjastajad ja üks päris ehtne Kurat.
Filmi režissöör on Jaak Kilmi („Tagurpidi torn“, „Disko ja tuumasõda“, „Sangarid“). Stsenaariumi autor on Indrek Hargla (Apteeker Melchiori triloogia).
Kategooria: Mängufilm | Žanr: Põnevus, draama
Režissöör: Jaak Kilmi
Tootja: HeaFilm / Apollo Film Productions OÜ, Taska Film
Kestvus: 95min

Kino: Vari
2024-10-21 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti

Seasaare Teatri lavastus: Sinise konna nahk ehk Vino Veritas
2024-10-17 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
PILET eelmüügist 10 eur https://fienta.com/et/seasaare-teatri-lavastus-sinise-konna-nahk-ehk-vino-veritas
kohapeal 15 eur
David MacGregor on USA näitekirjanik, stsenarist ja novellikirjanik.
David sündis Michiganis Detroidis ja lõpetas Michigani osariigi ülikooli. Ta on The Purple Rose Theatre püsitrupi liige, selles teatris on tema tekste lavastatud üheksal korral. The Late Great Henry Boyle (2006), Vino Veritas (2008), Gravity (2010), Consider the Oyster (2011), Just Desserts (2014), Vino Veritas (2017), Sherlock Holmes and the Adventure of the Elusive Ear (2018), Sherlock Holmes and the Adventure of the Fallen Soufflé (2019) ning Sherlock Holmes and the Adventure of the Fallen Soufflé(2022). Tema uusima näidendi plaanitav esietendus USAs on 2024 aasta märtsis Seasaare Teatri lavastus Sinise konna nahk (2023) on tema näidendi Vino Veritas esmalavastus Euroopas.
Autor: David MacGregor
Tõlkija: Reet Raudsepp
Lavastaja: Ain Saviauk
Osades:
CLAIRE: Reet Raudsepp
LAUREN: Ane Purgas
PHIL: Andrus Novoseltsev
RIDLY: Margus Mankin
Heli/valgus/plakat/kunstnik/rekvisiitor: Ain Saviauk
Hommik. On see naela jälg laes? Miks pesumasin liigub 90 cm iga kord kui ma seda kasutan? Äkki liituksin raamatuklubiga? Ärgata ikka ja jälle ühte ja samasse päeva. Ei, aitab, olid ju päevad täis seikluseid, nüüd on need 365 halli varjundit. Kuidas? Seiklustele aldis inimene mu kõrval on uinunud tühiste faktide korilusse. Ja ma kahtlustan veel… Temaga toimub midagi, mingi metamorfoos.
Kas konnad muutusid printsideks ainult muinasjutus, kui neid suudlesid muinasjutuprintsessid? Ma ei tea, komistasin Peruus sellele rituaalsele “tõe” joogile. Väidetavalt, Tõe, aga selle selgitame me välja. Jah ma annan endale selle võimaluse täna õhtul, Halloweeni õhtul, tõe õhtul. Sest täna aetakse kurjad vaimud välja. Saame näha mis sellest tuleb.
Võib-olla olete kuulnud, et on liblikaid, kes joovad kilpkonnapisaraid?
Aga kui tõde saab liialt palju! See laiutab ruumis, kiilub end inimeste vahele, litsub valusalt närvidele. Muutub nähtamatust nähtavaks. Kummub kõikjal vedelevate tuhmunud, räbaldunud, moondunud “võrratu elu” maha kistud maskide kohal ja irvitab puhta süütu näoga julguse üle. Ja mis nüüd? Jah, tõde on nüüd end ilmutanud. Aga mis ma sellega peale hakkan?
Ma küsin sinult, ütle mulle.
Kas mäletada või unustada….

Vallavillak 2024-2025 II mäng
2024-10-15 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, kus saad oma teadmisi proovile panna erinevatel teemadel.

Koidula Kuus 100 ja tantsuõhtu ansambliga Kõhukesed
2024-10-12 19:00 - 23:30 | Tsooru Rahvamaja, Tsooru, Antsla vald, Võrumaa, Eesti
PILET EELMÜÜGIS 10 EUR https://fienta.com/et/koidula-kuus-100-ja-tantsuohtu-ansambliga-kohukesed
KOHAPEAL 15 EUR
Meenutame kodukandi kauaaegset kultuuriedendajat Koidula Kuusi 100. sünniaastapäeval kontserdi ja tantsuõhtuga Tsooru Rahvamajas

Tantsulavastus "Rhythmus"
2024-10-10 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
PILET: eelmüügis 7/5 eur https://fienta.com/et/tantsulavastus-rhythmus-101358
kohapeal 10/5
🟡 “Rhythmus” on stepptantsu- ja rütmikalavastus, mis näitab stepptantsu eriilmeid. Tuues lavale viiteid legendaarsete stepptantsijate saja aasta tagustest etteastetest, kuid otsides ka uut, näeme steppi liikuva ja hoogsa tantsuna, aga kuuleme ka muusikastiilina.
🟡 Vaatleme seda kõike läbi kahe tegelase, kellest ühel on ärevushäire ning teisel aktiivsus- ja tähelepanuhäire (ATH). Kuidas õnnestub neil muusika ja tantsu abil oma häireid vaos hoida ja üksteist raskustest üle aidata?
🟡 Aktiivsus- ja tähelepanuhäire on ärevushäirele mitmes mõttes vastanduv.
Esimesele on omane pumbata suur kogus dopamiini ajju, mis hoiab inimest rakkes mingi tegevusega. Hetkel kui ilmub ellu uus ning huvitav asi, jääb eelmine katki ja nii võib pooleli jäänud tegevusi kuhjuda rusuvalt palju.
Teine soovib korrapära ja rutiini. Kõik peab olema omal kohal ja igasugune segadus, korrapäratus ning lõpetamatus teeb inimese ärevaks. Seepärast kipub ärevushäire ka inimest hoiduma paikadest ja olukordadest, kus neil pole täit kontrolli olukorra üle.
🟡 Need häired pole miski, mida saab välja ravida. Tuleb leida viise nendega toime tulemiseks ja edasi toimetamiseks.
· Lavastaja–koreograaf: Allar Valge
· Koreograaf: Veronika Smolina
· Tantsijad: Allar Valge, Matthew James Jordan / Veronika Smolina
· Dramaturg: Erik Richard Salumäe
· Heli: Kärt Anton
· Stenograafia assistent: Nele Sooväli
· Valguskujundus: Joosep Kurm
· Lavakujunduse teostus: Kristjan Pärnamägi (Lindenhill)
· Graafiline disain: Kadi Aare
· Korraldus ja tehniline teostus: Eesti Tantsuagentuur
Esietendus: 16. september 2023 Eesti Tantsuagentuuri teatrisaalis (Hobujaama 12, Tallinn)
Kestus: 50 min
Toetajad: Kultuuriministeerium, Eesti Kultuurkapital, Pakenditööstus, Eesti Rahvakultuuri Keskus, Creative Europe, SPARSE Plus
Eesti Tantsuagentuuri ja kohalike kultuurikorraldajate eestvedamisel toob TantsuMENÜÜ tantsuetendused kõikjale Eestis.

Kontsert Silvia Ilves ja pojad
2024-10-08 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
PILET EELMÜÜGIS 10 EUR https://fienta.com/et/kontsert-silvia-ilves-ja-pojad
KOHAPEAL 15 EUR
KUNI 12-AASTASED TASUTA
Tuntud eesti tšellist Silvia Ilves annab erilise kontserdi oma andekate poegade Stefani ja Tristaniga. Trio on esinenud juba nii Eestis kui ka Soomes ning mõlemad poisid on konkursi Tallinna Talent võitjad, lisaks on Stefan edukas olnud ka rahvusvahelistel konkurssidel.
Kontserdil kõlab muusikat Bachist Rahmaninovini ja Ed Sheeranist Metsatöllini. Lisaks räägitakse lugusid oma muusikuelust ja muusikast.

Tsooru mälumängur 2024-2025
2024-10-06 14:00 - 17:00 | Tsooru Rahvamaja, Tsooru, Antsla vald, Võrumaa, Eesti

KINO Tsoorus: Emalõvi
2024-10-02 19:00 - 21:00 | Tsooru Rahvamaja, Tsooru, Antsla vald, Võrumaa, Eesti
Helena (Katariina Unt) on jõuline ja tõhus naine, kogenud kiirbiarst, kellele elu praktiliste pisiasjadega toimetulek raskusi ei valmista. Oma töö tõttu on Helena hästi kursis ka sellega, mis toimub suletud uste taga ja ööpimeduse varjus. Aga see, et ta on emana oma tütre Stefi (Teele Piibemann) juba ammu emotsionaalselt hüljanud, jääb märkamatuks.
Sel sügisel teeb nutikas aga üksildane 15-aastane Stefi teoks iga ema õudusunenäo. Tüdruk ajab juuksed maha, ei käi enam koolis, ei tule ööseks koju ning tagatipuks satub uue sõbranna Marianni õhutusel vägivaldsesse noortejõuku, kust ei puudu ei narkootikumid, julm manipulatsioon ega küberkius. Helena veedab päevad hirmu tundes ja ööd Stefit oodates ja otsides. Üheksa-aastane Sander leinab taga oma kõige kallimat mängukaaslast, oma „vanamoodi“ õde ja kannatab vanemate tähelepanupuuduse all. Abikaasa Kaarel jääb kahe tule vahele – ta püüab naiivse jonnakusega kinni hoida usalduse riismetest, samas peab ta alla neelama järjest kibedamat pettumust.
Kui Stefi satub karmi üledoosiga haiglasse, valmib Helenal meeleheitlik, isegi hullumeelne plaan. Ta kavatseb tütre kõigi eest salaja röövida ja vangistada perekonna vanasse suvilasse. Käia Stefit iga päev vaatamas, teha talle sooja toitu ja loota, et šokivangistus toimib.
Aga kõik ei lähe sugugi plaanipäraselt. Sündmuste ootamatu käik vangistab Helena kuhugi reaalsuse ja lootuste vahealasse ning sunnib naist peeglisse vaatama ja oma emaarmastust lõplikult ümber mõtestama.
Stsenarist-režissöör Liina Triškina Vanhatalo, operaator Erik Põllumaa, kunstnik Laura Dišlere, kostüümikunstnik Liis Plato, grimmikunstnik Zane Žilinska, produtsent Ivo Felt, kaasprodutsendid Sebastian Weyland, Guntis Tekteris.
Osades Katariina Unt, Teele Piibemann, Ivo Uukkivi, Margo Teder jne.

KINO: Emalõvi
2024-10-01 19:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
kinodes alates 20.septembrist 2024
Helena (Katariina Unt) on jõuline ja tõhus naine, kogenud kiirbiarst, kellele elu praktiliste pisiasjadega toimetulek raskusi ei valmista. Oma töö tõttu on Helena hästi kursis ka sellega, mis toimub suletud uste taga ja ööpimeduse varjus. Aga see, et ta on emana oma tütre Stefi (Teele Piibemann) juba ammu emotsionaalselt hüljanud, jääb märkamatuks.
Sel sügisel teeb nutikas aga üksildane 15-aastane Stefi teoks iga ema õudusunenäo. Tüdruk ajab juuksed maha, ei käi enam koolis, ei tule ööseks koju ning tagatipuks satub uue sõbranna Marianni õhutusel vägivaldsesse noortejõuku, kust ei puudu ei narkootikumid, julm manipulatsioon ega küberkius. Helena veedab päevad hirmu tundes ja ööd Stefit oodates ja otsides. Üheksa-aastane Sander leinab taga oma kõige kallimat mängukaaslast, oma „vanamoodi“ õde ja kannatab vanemate tähelepanupuuduse all. Abikaasa Kaarel jääb kahe tule vahele – ta püüab naiivse jonnakusega kinni hoida usalduse riismetest, samas peab ta alla neelama järjest kibedamat pettumust.
Kui Stefi satub karmi üledoosiga haiglasse, valmib Helenal meeleheitlik, isegi hullumeelne plaan. Ta kavatseb tütre kõigi eest salaja röövida ja vangistada perekonna vanasse suvilasse. Käia Stefit iga päev vaatamas, teha talle sooja toitu ja loota, et šokivangistus toimib.
Aga kõik ei lähe sugugi plaanipäraselt. Sündmuste ootamatu käik vangistab Helena kuhugi reaalsuse ja lootuste vahealasse ning sunnib naist peeglisse vaatama ja oma emaarmastust lõplikult ümber mõtestama.
Stsenarist-režissöör Liina Triškina Vanhatalo, operaator Erik Põllumaa, kunstnik Laura Dišlere, kostüümikunstnik Liis Plato, grimmikunstnik Zane Žilinska, produtsent Ivo Felt, kaasprodutsendid Sebastian Weyland, Guntis Tekteris.
Osades Katariina Unt, Teele Piibemann, Ivo Uukkivi, Margo Teder jne.

Eakate päeva tähistamine
2024-10-01 15:00 - 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
osalemisest ja transpordi soovist anna teada hiljemalt 30.september
kaspar.kurve@antsla.ee tel. 53901107
Kontsert
kohtumine vallavalitsuse ametnikega
mälumäng
kohvilaud
tasuta

Rahvuste päev: Seto kultuuri õhtu
2024-09-24 18:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
TASUTA
– osalevad 2 sootskat: Vabarna Jane ja Tormi Piret.
– seto leelot laulab leelokoor VERSKA NAASE`
– karmoškat mängib seto kuninga noorpillimees, Tallinna talent 2021 ja 2024 Tormi Ando Temmo;
– karmoška saatel tantsime ka seto tantse
– kõneleme seto rahvast ja keelest, Kuningriigist, Kroonikogost ja ülemsootskast; samuti näitame, kuidas riietatakse seto naist
– sõira valmistamise õpituba
– avame väikese müügipunkti seto söökide, käsitöö ja meenetega
– tutvustame raamatuid „Rõõmokõsõ jutussõ`“ ja „Armastus nimega Petserimaa“, mida on võimalik ka kaasa osta

Perepäev - koos sügisesse
2024-09-22 14:00 - 17:00 | Kuldre Kool, Kuldre küla, Antsla vald, Eesti

Vallavillak 2024-2025 I mäng
2024-09-17 18:00 - 19:00 | Antsla Kultuurikeskus, Kooli tee 19, Antsla, Võrumaa, 66403, Eesti

Vanavanemate päeva kontsert - LEILA MILLER ja ARE JAAMA
2024-09-07 17:00 - 19:00 | Uue-Antsla Rahvamaja, Uue-Antsla, Antsla vald, Võrumaa, Eesti
Ootame teid traditsioonilisele vanavanemate päeva kontserdile. Sel korral tulevad külla legendaarne LEILA MILLER koos Are Jaamaga.
Avatud on kultuurikohvik.

Öökino: Tulnukas 2 ehk Valdise tagasitulek 17 osas
2024-09-05 20:00 - 21:30 | Antsla Laululava, Antsla, Võrumaa, Eesti
Komöödia
Alla 14. a keelatud
Pikkus: 1t 39min
Oblikate vahelt üle-eestiliseks heeroseks tõusnud Valdis naaseb kinodesse. Rasmus Merivoo („Kratt“) kultusfilmi „Tulnukas ehk Valdise pääsemine 11 osas“ kauaoodatud järg toob suurele ekraanile eestlaste südametesse tee leidnud leidnud alevi parimad pojad.
Filmis löövad kaasa Märt Avandi („Vehkleja“), Ott Sepp („Johannes Pääsukese tõeline elu“), Vallo Kirs („Klass“), Liisa Pulk („Ükssarvik“), Kaia Skoblov („Deemonid“), Tõnn Lamp („Tume paradiis“), Indrek Ojari („O2“), Ago Anderson („Suvitajad“), Marek Tammets („Kratt“), Indrek Taalmaa („Soo“), Merle Jääger („Johannes Pääsukese tõeline elu“) jpt.
“Tulnukas 2 ehk Valdise tagasitulek 17 osas” režissöör ja stsenarist on Rasmus Merivoo (“Kratt”), operaator Jako Krull (“Kratt”), monteerijad Rasmus Merivoo ja Kristin Kalamees (“Kratt”), kunstnik Krete Tarkmees (“Kratt”). Filmi produtsentideks on Tallifornia dünaamiline duo Tõnu Hiielaid (“Kratt”) ja Rain Rannu (“Kratt”)
Filmi tootja ja levitaja on Tallifornia. Filmi valmimist toetas Eesti Filmi Instituut.

Tarkusepäeva jooks Tsoorus
2024-09-01 17:00 - 18:30 | Tsooru Rahvamaja, Tsooru, Antsla vald, Võrumaa, Eesti
marsruudil Lepistu kool – Tsooru Rahvamaja
osale joostes, kõndides või jalgrattaga sõites. info.58534682 Krista

Elamusõhtu ''Kirev Linda''
2024-08-31 21:00 - 23:30 | Linda Rahvamaja, Kesk 9, Kobela, Eesti
ELAMUSÕHTU “Kirev Linda” KAVA / “CROWING LINDA” SCHEME
20:00 ELAMUSÕHTU KÜLALISTE SAABUMINE. UKSED AVATUD!/ ARRIVAL OF GUESTS. THE DOORS OPEN!
21:00 PERFORMANCE JÄRVEL NING VALGUSETENDUS – JÄRVEALAL JA TERRASSIL/ PERFORMANCE ON THE LAKE AND LIGHT SHOW – ON THE LAKE AREA AND ON THE TERRACE
21:30 ÕHTUJUHID TARMO TAGAMETS JA KALLE SEPP NING ESTRAADIRAADIO JA KAIRE VILGATS – SAALIS/ HOSTS TARMO TAGAMETS AND KALLE SEPP AND ESTRAADIRADIO WITH KAIRE VILGATS – IN THE MAIN HALL
22:15 SKULPTUURI AVAMINE – RAHVAMAJA EES/ OPENING OF THE SCULPTURE – IN FRONT OF THE COMMUNITY CENTER
23:00 PAUS/BREAK
23:30 ÕHTUJUHID NING ESTRAADIRAADIO JA KAIRE VILGATS – SAALIS/ HOSTS AND ESTRAADIRAADIO WITH KAIRE VILGATS – IN THE MAIN HALL
00:00 ÖÖDISKO – TERRASSIL/ NIGHT DISCO – ON THE TERRACE
Legendaarne Linda rahvamaja taaselustab üheks õhtuks pika laua pidude traditsiooni ning kutsub kõiki hoogsale retroretkele läbi piirkonna kultuuriloo. „…Kus need kanad kulda joovad, kus need kuked kuldmune toovad…”
Peo juhatab sisse Väike-Boose järvel Vootele Ruusmaa originaalloomingule loodud muusikaline etendus „Loomislugu“.
Saalis ootab külalisi pika-laua pidu. Laual on 80ndate pidusöök, sealhulgas kohalik kana ja kala. Tantsuks mängib orkester „Estraadiraadio“ koos Kaire Vilgatsiga. Peolt ei puudu ka tõelised kuulsused! Kindlasti astub läbi Kalmer Tennosaar, kes oli esimene Linda rahvamajas esinenud artist ja keda kohalik rahvas hakkas nii väga armastama, et talle omistati Linda kolhoosi aukodaniku tiitel.
Avatakse Eesti ja Poola skulptorite ühistööna valmiv skulptuur „Kobela kukk“.
Õhtu pealavastaja: Tarmo Tagamets
Etenduse helilooja: Vootele Ruusmaa
Valgus ja video: Production by Rain Aunapu
—————–
Maineka arhitekti Toomas Reinu projekteeritud Linda rahvamaja valmis 1973. aastal. Kunagise kolhoosikeskuse kultuurikeskus ja Antsla valla arhitektuuripärl peidab endas Lõuna-Eesti suurimat saali, mis mahutab 1500 inimest. See on läbi aegade olnud kogukonna meelispaik vaba aja veetmiseks ning tuntud oma pika laua pidude poolest.

30.-31. augustil 2024 toimuv festival “Antsla Avastamata Aarded – üks suvi, kaks päeva, kolm järve” pakub eripalgelisi tegevusi Antsla valla kolme järve kaldal.
Reedel, 30. augustil kell 22 ootame teid Uhtjärve kaldale ÖÖKONTSERDILE.
Laupäeval, 31. augustil kell 11 pakub põnevaid järvega seotud maitseid ja tegevusi Ähijärve kaldal toimuv KOGUPERE JÄRVEPÄEV.
Laupäeva, 31. augusti õhtul toimub suurejooneline elamusõhtu “KIREV LINDA” Väike-Boose järve kaldal Linda Rahvamajas.
Elamusõhtu “Kirev Linda” on osa Euroopa kultuuripealinn Tartu 2024 põhiprogrammist.

Ähijärve perepäev
2024-08-31 11:00 - 14:00 | Karula Rahvuspargi külastuskeskus, Ähijärve, Antsla vald, Eesti
Karula rahvuspargi südamesse imekauni Ähijärve kaldale on tegelikult mõistlik tulla igal ajal, kuid lisaks hilissuvisele lopsakale loodusele ning suplema ahvatlevale järvele toimub 31. augustil midagi erilist – toome kokku vana ja uue, traditsioonid ning teaduse.
Enneolematu traditsiooniliste puupaatide väljanäitus Ähijärvel.
Avastusretk lootsikuga Ähijärve lugude maailma, et vaadata oma silmaga üle, kus elavad näkid ja veevaimud ning, kas Ähijärvel telg ikka paistab.
Nooda- ja kuuritsapüük traditsioonide austajatele.
”Innepide käve asi nii, et jaanipääva aigu tull rahvas kokko, siss veeti nuut paadiga järve pääle ja naati ütenkuun tuud kalda poolõ tagasi vidäma.”
Muusikaline rännak veemaailma – LAURI ÕUNAPUU.
Võtti ma nooda nurga päält
Sada silma saina päält
Lätsi ma merele minema
Kala järvele kaema
Kalanaha töötuba käsitööhuvilistele
Mänguline kalapüük noorele kalastajale
UMA MEKK laat

10:30 väljub buss ANTSLA RAUDTEEJAAMAST pilet 1 eur
14:00 tagasisõit ÄHIJÄRVEST ANTSLASSE pilet 1 eur
Ähijärve perepäev on osa Euroopa kultuuripealinn Tartu 2024 põhiprogrammist

Samal nädalavahetusel toimub Antsla piirkonnas veel sündmusi – tasub tulla kohe kaheks päevaks:
* 30. augustil kell 22 kõlavad maalilise Uhtjärve kaldal Elina Nechayeva imeline hääl koos klaveri ja viilulihelidega. Helimaailma täiendavad vahepaladena loetavad Uhtjärve legendid. Erilise müstilise atmosfääri loob just selleks õhtuks loodud valguslavastus.
https://kultuuriaken.tartu.ee/et/syndmus/uhtjarve-ookontsert-elina-nechayeva?event=106542
* 31. augusti õhtul toimub elamusõhtu “KIREV LINDA” Väike-Boose järve kaldal Linda Rahvamajas.
https://kultuuriaken.tartu.ee/et/syndmus/elamusohtu-kirev-linda?event=1…
Kui soovid kehakinnitust või vajad öömaja, vaata Tartu 2024 külalislahkuse võrgustiku liikmete pakkumisi: https://tartu2024.ee/soovitused-antsla

Uhtjärve ÖÖKONTSERT - Elina Nechayeva
2024-08-30 22:00 - 2024-08-31 00:00 | Uhtjärve laululava
Müstilisel öökontserdil kõlavad maalilise Uhtjärve kaldal Elina Nechayeva imeline hääl koos klaveri ja viilulihelidega. Helimaailma täiendavad vahepaladena loetavad Uhtjärve legendid. Erilise müstilise atmosfääri loob just selleks õhtuks loodud valguslavastus.
Meil on suur rõõm kutsuda teid ühe Antsla avastamata aarde – Uhtjärve – kaldale! Ja sel korral lausa öösel! Sest meie meelest see on just see aeg, kui Uhtjärv näitab oma müstilist nägu ja legendid hakkavad elama. Elina Nechayeva trio esituses kuulete klassikalise muusika pärle, eesti muusika lemmikuid (Ruja, Ehala, Joala repertuaarist), vahemere äärsed hitid ning Nechayeva enda muusikat.
Uhtjärv paikneb rohkete sälkorgudega Urvaste ürgorus, mis läbib maastikku 10 km ulatuses loode-kagu suunas. Org esindab ühte 30st avastamist väärivast paigast Lõuna-Eestis, mis on tähistatud National Geographicu kollase aknaga! Kolme kilomeetri pikkune Uhtjärv on väga allikaterohke, sügavuselt viies järv Eestis (28 m). Uhtjärve kirdekaldal asub Urvaste linnamäe ase ning Silmaveeallikana tuntud ohvriallikas. Uhtjärvega on seotud arvukalt muistendeid. Just neid legende jutustavad teile sellel sumedal suveööl kohalikud noored Lisete Kall, Kristiina Puija, Kaspar Pavel. Lavastaja Anu Silm.
Õhtu peaesineja sopran Elina Nechayeva on sündinud Tallinnas. Laulis 15 aastat kooris “Raduga”, lõpetas Tallinna Prantsuse Lütseumi 2011. aastal ning osales klassikalise laulu ettevalmistuskursusel Georg Otsa nim Tallinna Muusikakoolis. Aastatel 2011–2014 õppis ta laulmist Tallinna Ülikooli Kunstide Instituudis Eda Zahharova lauluklassis. Seejärel õppis Eesti Muusika- ja Teatriakadeemia magistrantuuris, mille lõpetas eksternina 2016. aastal. Kahel korral on jõudnud “Eesti otsib superstaari” televoorudesse. Saavutas I koha Tallinnas 2013. aastal toimunud noorte lauljate konkursil “Laulusild”, mille preemiaks oli osalemine Giuseppe Verdi nim Milano Konservatooriumis ooperistuudio tundides. ETV konkursil “Klassikatähed 2014” jõudis Elina televoorudesse ja pääses kolme finalisti hulka. Aastal 2015 võitis Tiit Kuusiku nim Rahvusvahelisel lauljate konkursil Pärnus II preemia ja laureaaditiitli. 2017. aastal pääses ta 1500 osaleja hulgast rahvusvahelise konkursi Neue Stimmen finaali kahekümne parema naislaulja hulka. Aastatel 2015– 2016 mängis külalisena Eesti Draamateatri lavastuses “Kaart ja territoorium”. Elina Nechayeva võitis Mihkel Mattiseni ja Timo Vendti kirjutatud palaga “La Forza” konkursi “Eesti laul 2018” (olles ühtlasi üks laulu sõnade autoritest) ning esindas Eestit Portugalis toimunud Eurovisioonil.
Uhtjärve öökontsert on osa Tartu2024 põhiprogrammist.
——-
Samal nädalavahetusel toimub Antsla piirkonnas veel sündmusi – tasub tulla kohe kaheks päevaks:
* 31. augustil kell 11 pakub põnevaid tegevusi Ähijärve kaldal toimuv ÄHIJÄRVE PEREPÄEV
https://kultuuriaken.tartu.ee/et/syndmus/ahijarve-perepaev?event=105500
* 31. augusti õhtul toimub elamusõhtu “KIREV LINDA” Väike-Boose järve kaldal Linda Rahvamajas.
https://kultuuriaken.tartu.ee/et/syndmus/elamusohtu-kirev-linda?event=1…
Kui soovid kehakinnitust või vajad öömaja, vaata Tartu 2024 külalislahkuse võrgustiku liikmete pakkumisi: https://tartu2024.ee/soovitused-antsla

Suvelõpu simman ansambliga Vana Kallim
2024-08-24 20:00 - 23:30 | Tsooru Rahvamaja, Tsooru, Antsla vald, Võrumaa, Eesti
24.08 algusega 20.00
Suvelõpu simman
Ans. Vana-Kallim
Pääse 10.-
Rahvamaja esisel platsil
Vihmase ilma korral rahvamajas

LÕÕTSAVÄGILASED- HAUKA LAADA LAADALAVA
2024-08-11 11:00 - 17:00 | Antsla kesklinn, Veski, Antsla, Võrumaa, 66403, Eesti
Laada viimasel päeval on oodata vahvat muusikat!🥳
Pühapäeval, 11. augustil kell 11.00 ja 13.00 ootame sind ja su sõpru laadalava juurde, kus Lõõtsavägilased pakuvad Hauka Laadal rõõmsat meelelahutust!
Ära unusta – kontsert on kõikidele laadalistele täiesti TASUTA❗
@ haukalaat2024

Hauka Laada kontserdid - Kõrsikud + Linalakk Augulaval
2024-08-10 20:00 | Antsla Augulava, Tamme, Antsla, Võrumaa
Hauka Laat 2024 muusikalise programmi osana astuvad Antsla Augulaval üles Linalakk ja Bonzo TRIO ning ansambel Kõrsikud
Linalaka muusika on mõnusalt kaasahaarav ning nii mõnigi lugu võib kuulajat saatma jääda mitmeks päevaks, kui mitte terveks eluks.
Bonzo ja Linalaka koostöö sai alguse konkursil Eesti Laul 2023, kus osaleti Linalaka kirjutatud looga «Aeg».
Kaasategev: Jaagup Jürgel – kitarr
Kõrsikud
Kõrsikud on 2012. aastal loodud muusikaline kooslus, mille moodustavad kolm suurt ja muhedat eesti meest – BONZO (Andrus Albrecht), ORELIPOISS (Jaan Pehk), PÄSS (Alari Piispea). Esitatakse ainult emakeelset muusikat, mis sisaldab nii töötlusi kui ka omaloomingut nauditavas ettekandes.

SYNNE VALTRI JA TOOMAS LAUR - laadalava
2024-08-10 11:00 - 17:00 | Antsla kesklinn, Veski, Antsla, Võrumaa, 66403, Eesti
Laupäeval, 10. augustil kell 11.00 ja 13.00 ootame sind ja sinu sõpru laadalava juurde, kus Synne Valtri paneb koos kitarrist Toomas Lauriga Hauka Laada lõbusalt kõlama! 🤗
NB❗ Kontsert on kõikidele laadalistele täiesti TASUTA❗
#haukalaat2024

Hauka Laada kontserdid - Curly Strings Augulaval
2024-08-09 21:00 | Antsla Augulava, Tamme, Antsla, Võrumaa
Hauka Laat 2024 muusikalise programmi avab unikaalses kontsertpaigas, Antsla Augulaval, ansambel Curly Strings.
Curly Strings on akustiline neljast liikmest koosnev ansambel, mis ammutab inspiratsiooni osalejate isiklikust pärimusest praeguses Eesti kultuuriruumis. Nende originaalloomingu peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen tänu millele jõudis bändi looming paljude Eestlaste südametesse, kuhu ta on jäänud tänapäevani.
Koosseis:
Eeva Talsi – viiul, laul
Taavet Niller – kontrabass, laul
Peeter Priks – kitarr, laul

Hauka Laada kontserdid - Curly Strings Augulaval
2024-07-16 08:00 - 17:00 | Võrumaa
Hauka Laat 2024 muusikalise programmi avab unikaalses kontsertpaigas, Antsla Augulaval, ansambel Curly Strings.
Curly Strings on akustiline neljast liikmest koosnev ansambel, mis ammutab inspiratsiooni osalejate isiklikust pärimusest praeguses Eesti kultuuriruumis. Nende originaalloomingu peamisteks alustaladeks on intensiivne ja mänguline musitseerimine, meeldejäävalt ilusad meloodiad ja siiras esitus. Ansambli tõus sabatähena Eesti muusikataevasse 2013. aastal oli omamoodi fenomen tänu millele jõudis bändi looming paljude Eestlaste südametesse, kuhu ta on jäänud tänapäevani.
Koosseis:
Eeva Talsi – viiul, laul
Taavet Niller – kontrabass, laul
Peeter Priks – kitarr, laul
Villu Talsi – mandoliin, laul

Noorte bändilaagri Hauka Rock 2024 kontsert
2024-07-12 18:00 - 19:00 | Antsla Kultuurikeskuse õu, Kooli tee 19, Antsla, Võrumaa, 66403, Eesti
Kontserdil astuvad üles laagri õpetajad ja noored
